Mjólkursamsalan hefur í ár líkt og undanfarin ár lagt hjálparsamtökum lið fyrir jólin . Að þessu sinni úthlutaði fyrirtækið 2 milljónum króna í formi vöruúttektar til fimm góðgerðarfélaga en félögin sem hlutu styrk í ár voru Mæðrastyrksnefnd Reykjavíkur , Mæðrastyrksnefnd Kópavogs , Mæðrastyrksnefnd Hafnarfjarðar , Mæðrastyrksnefnd Akureyrar og Fjölskylduhjálp Íslands . Rúmlega þúsund matargjafir fara frá félögunum fyrir jól en það er meðal annars mjólk , smjör og ostar sem fer í gjafirnar . Mikið og þarft starf er unnið á fjölmörgum stöðum á landinu og er það von Mjólkursamsölunnar að styrkirnir nýtist sem best .